open-index/open-wikipedia-markdown huggingface dataset:
Ժերար Ժենետ

**Ժերար Ժենետ** (, ), ֆրանսիացի գրականագետ, ստրուկտուրալիզմի ականավոր ներկայացուցիչ, ժամանակակից նարատոլոգիայի, ինտերտեքստուալության ուսմունքի հիմնադիրներից մեկը։ Ֆրանսիայի կոմունիստական կուսակցության անդամությունից հրաժարվելուց հետո՝ 1957-58 թթ. դարձել է «Սոցիալիզմ կամ բարբարոսություն» ձախ արմատական խմբի անդամ։

## Կենսագրություն
Ժենետը ծնվել է Փարիզում։ 1955 թվականին ավարտել  Էկոլ Նորմալ բարձրագույն դպրոցը՝ École Normale Supérieure-ը։ 1963-1967 թվականներին աշխատել է Սորբոնի համալսարանում, այնուհետև դասավանդել է բարձրագույն գործնական դպրոցում՝ École Practical Supérieure- ում և մինչև թոշակի անցնելը՝ 1994-ին՝ École Supérie de Sciences-ում՝ EESSs-ում։

1960-ականներին  Ժենետը կրել է Ռոլան Բարտի ազդեցությունը և եղել է նրա ամենամերձավոր գործընկերներից մեկը։ Անդամակցել է « Tel Quel » խմբին։ 1970 թվականին Ցվետան Թոդորովի հետ հիմնադրել է համբավավոր «*Poétique*» ամսագիրը։

Ժերար Ժենետը 2016 թվականին ֆրանսիական կառավարության կողմից պարգևատրվել է արվեստների և գրականության շքանշանով՝ Ordre des Arts et des Lettres:

## Ժենետի կողմից ներմուծված տերմիններ
* Դիեգեզիս
* Ֆոկալիզացիա

## Աշխատությունների ընտրանի
* *Figures I-III*, 1967-70
* Selections on narratology translated from *Figures III*: 

* Eleven selected essays translated from *Figures I-III*: 

* *Mimologiques: voyage en Cratylie*, 1976 (translated as *Mimologics*, 1995).
* *Introduction à l'architexte*, 1979.
* *Palimpsestes: La littérature au second degré*, 1982. (*Palimpsests: literature in the second degree*)
* *Nouveau discours du récit*, 1983 (translated as *Narrative Discourse Revisited*, 1988).
* *Seuils*, 1987. (translated as *Paratexts. Thresholds of interpretation*, 1997)
* *Fiction et diction*, 1991.
* *L'Œuvre de l'art, 1: Immanence et transcendence*, 1994.
* *L'Œuvre de l'art, 2: La relation esthétique*, 1997.
* *Figures IV*, 1999.
* *Figures V*, 2002.
* *Métalepse: De la figure à la fiction*, 2004.
* *Bardadrac*, 2006.
* *Discours du récit*, Paris, Le Seuil, 2007.
* *Codicille*, Paris, Le Seuil, 2009.  
* *Apostille*, Paris, Le Seuil, 2012.  
* *Épilogue*, Paris, Le Seuil, 2014.  
* *Postscript*, Paris, Le Seuil, 2016.

## Գրականություն
* Зенкин С. Преодоленное головокружение: Жерар Женетт и судьба структурализма // Жерар Женетт. Фигуры. М., 1998. / Զենկին Ս. Գլխապտույտի հաղթահարում. Ժերար Ժենետը և ստրուկտուրալիզմի ճակատագիրը // Ժերար Ժենետ. Ֆիգուրներ. Մ., 1998:

## Ծանոթագրություններ

Կատեգորիա:1930 ծնունդներ
Կատեգորիա:2018 մահեր
Կատեգորիա:Բնօրինակում անաղբյուր հոդվածներ
Կատեգորիա:Հունիսի 7 ծնունդներ
Կատեգորիա:Ձախ կոմունիստներ
Կատեգորիա:Մայիսի 11 մահեր
Կատեգորիա:Ստրուկտուրալիստներ
Կատեգորիա:Փարիզ քաղաքում ծնվածներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի կոմունիստներ
Կատեգորիա:Ֆրանսիացի գրաքննադատներ
Կատեգորիա:Ֆրանսիացի սոցիալիստներ
Կատեգորիա:Ֆրանսիացի փիլիսոփաներ
Կատեգորիա:Ֆրանսիացի գիտնականներ
Բույսերի խայտաբղետություն

**Բույսերի խայտաբղետություն,** մոզաիկա, վիրուսային հիվանդությունների խումբ, որոնց բնորոշ է բույսերի ախտահարված օրգանների (գլխավորապես՝ տերևների և պտուղների) խայտաբղետությունը՝ տարբեր մեծությունների և ձևերի բծերի (արտահայտված կանաչ գունավորմամբ) հերթափոխությամբ։

## Նկարագրություն
Տերևաթիթեղի ձևը փոխվում է, բույսի աճը՝ դանդաղում։ Հիվանդությունը փոխանցվում է հիվանդ բույսի սերմերի, հյութի միջոցով, սածիլման, ընձյուղատման ժամանակ, առողջ ու հիվանդ բույսերը միմյանց հետ շփվելիս ու փոխադարձ վնասվելիս (օրինակ ՝ քամու ժամանակ)։ Վիրուսի մեխ. փոխանցողներն են լվիճները, մլուկները, տզերը, հողային կլոր որդերը։ Վիրուսները բույս են թափանցում միջատների սնման ժամանակ, վնասված հյուսվածքներով. պահպանվում են հողի միկրոօրգանիզմներում, մոլախոտերի և մշակաբույսերի սերմերում։ Առավել վտանգավոր են ծխախոտի և լոլիկի, վարունգի, կարտոֆիլի սովորական և կնճռոտ, ճակնդեղի, կաղամբի, սոյայի, ոլոռի, լոբու խայտաբղետությունները, պտղատու, թփային և գեղազարդիչ բույսերի խայտաբղետային հիվանդությունները։

Կատեգորիա:Գյուղատնտեսություն
Կատեգորիա:Գյուղատնտեսական տերմիններ
Մուստաֆա Հասանագիչ

**Մուստաֆա Մուցա Հասանագիչ** (, ), հարավսլավիացի ֆուտբոլիստ և մարզիչ։ Իր կարիերայի ընթացքում նա որպես հարձակվող հանդես է եկել հիմնականում Բելգրադի «Պարտիզան» ակումբում, որի կազմում 1966 թվականին դարձել է Եվրոպայի փոխչեմպիոն։

## Կենսագրություն
Մուստաֆա Հասանագիչը ծնվել է 1941 թվականի ապրիլի 20-ին, Սերբիայի թագավորության Պրիբոյ քաղաքում։ Իր պրոֆեսիոնալ կարիերան նա սկսել է հայրենի քաղաքի գլխավոր թիմում՝ «FAP» (Պրիբոյի ավտոմոբիլային գործարան)։ Նա 1961 թվականին Հասանագիչը պայմանագիր է կնքել «Պարտիզանի» հետ, որի հետ հասել է իր կարիերայի մեծագույն հաջողություններին։ Բելգրադի ակումբի հետ նա երկու անգամ հռչակվել է Հարավսլավիայի չեմպիոն՝ 1962-63 և 1964-65 մրցաշրջաններում։ Ընդհանուր առմամբ նա «Պարտիզանի» կազմում անցկացրել է 337 խաղ, որից 148-ը երկրի առաջնությունում և խփել 355 գոլ, 112-ը՝ երկրի առաջնությունում։

1965/1966 թվականների Եվրոպական գավաթի տասնըմեկերորդ մրցաշրջանում «Պարտիզանը» հասել է մինչև եզրափակիչ, որտեղ 2-1 հաշվով տանուլ է տվել Մադրիդի«Ռեալին»։ մրցաշրջանում Հասանագիչը վեց գոլով լավագույն ռմբարկուներից մեկն է եղել։ Նա մեկական  գնդակ է զիջել առաջատարներ Ֆլորիան Ալբերտին և Էյսեբիոյին։

Հասանագիչը Հարավսլավիայի ֆուտբոլի ազգային հավաքականում հանդես է եկել հինգ անգամ։

Ֆուտբոլիստի կարիերայի ավարտից հետո Հասանագիչը երկու մրցաշրջան մարզել է թուրքական «Անկարագյուջու» ակումբին։

Մուստաֆա Հասանագիչը մահացել է 2023 թվականի նոյեմբերի 12-ին։

## Ձեռքբերումներ
### Ակումբային
;«Պարտիզան»
*Հարավսլավիայի եռակի չեմպիոն՝ 1961/62, 1962/63, 1964/65 թվականներ
### Անհատական
*Հարավսլավիայի առաջնության լավագույն ռմբարկու՝ 1967 թվական

## Ծանոթագրություններ

## Արտաքին հղումներ
*Mustafa Hasanagić at WorldFootball.net
*Mustafa Hasanagić at FootballDatabase.eu
*Mustafa Hasanagić at National-Football-Teams.com

Կատեգորիա:Հարավսլավացի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերվետի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Գազարահավաք մեքենա

**Գազարահավաք մեքենա**, գազարի, շաղգամի, բողկի, սեղանի ճակնդեղի արմատապտուղներ հավաքող կցովի մեքենա։ Միացքավորվում է 1,4 դասի տրակտորի հետ։ Տարբերում են արմատահատ (մեքենայում փրերի կտրումով) և փորող (արմատի վրա փրերի կտրումով) գազարահավաք մեքենաններ։ Արմատահատ մեքենայի հիմնական բանող մարմիններն են՝ փորող խոփը, փրամբարձիչը, արմատահատ և փրահեռացնող սարքերը։ Խոփով փորված արմատապտուղները հողից հանվում են փրերից բռնված արմատահատ փոկերով և մատուցվում փրակտրիչ սարքին։ Կտրված փրերը փոխադրիչը նետում է դաշտի բերքահավաքված մասը։ Երկայնական փոխադրիչով արմատապտուղները մատուցվում են մատնեքավոր տեսակավորիչին, որտեղից դրանք գլորվում են բեռնաթափող փոխադրիչի վրա. հողը, անջատված փրերը և բուսական այլ խառնուկներ հեռացվում են մեքենայից։

Կատեգորիա:Մեքենաներ
Գայանե (վարունգի սորտ)

«**Գայանե»**, վարունգի  սորտ, որը ստեղծել են Գ․Ղարիբյանը, Ա․ Հովսեփյանը, Լ․ Թադևոսյանը, Գ․ Ասլանյանը և Ա․ Փահլևանյանը Հայաստանի Բանջարաբոստանային և տեխնիկական մշակաբույսերի գիտական կենտրոնում (ԲԲՏՄԳԿ)։ 

## Նկարագրություն

Բույսի արմատն առանցքային է։ Տերևները  լայնաթիթեղ են, միատուն և բաժանասեռ։ Պտուղը գլանաձև է, մուգ կանաչ գույնի, 250-270 գրամ զանգվածով։ Միջավաղահաս  սորտ է, ծլումից  մինչև  առաջին բերքահավաքը տևում է 57-60 օր։ Մշակվում է բաց դաշտում։ Բերքավությունը  250-275 ց/հա է։

Կատեգորիա:Վարունգի սորտեր
Բրուգ

**Բրուգ** (), քաղաք Շվեյցարիայում, շրջանային կենտրոն, գտնվում է Արգաուի կանտոնում։

Մտնում է Բրուգի շրջանի կազմի մեջ։ Բնակչության թիվը կազմում է 12 738 մարդ (2020 թվականի դեկտեմբերի 31–ին)։ Պաշտոնական կոդ՝ *4095։*

## Նկարագրություն
Բրուգը գտնվում է ծովի մակարդակից 345 մ բարձության վրա Արաու քաղաքից 19 կմ հյուսիս-արևելք, Աարե գետի գեղատեսիլ և բերրի վայրերում, որի բնակիչները զբաղվում էին պատմական խաղողի այգիների մշակմամբ և առևտրով, այստեղով հոսող Աարե գետի քարքարոտ ու նեղ հունի վրա կառուցված է քարե կամուրջ։ Քաղաքում կա եկեղեցի, սրբագործված է դեռ 1504 թվականին, քաղաքապետարանի հին շենքը, Ցածր դպրոցը, մի քանի գործարաններ։ Կոմունայի Արևելյան սահմանն անցնում է Աարե գետով, որի մեջ թափվում են Ռոյսը և Լիմմատը։ Շինցնախ–Բադում, որը մտնում է Բրուգգ կոմունայի կազմի մեջ, գտնվում են ծծմբային լոգարաններ։

Բրուգգան ներառում է նախկինում անկախ կոմունաներ՝

* 1970 թվականից Լաուֆոր,
* 2010 թվականից Ումիկեն,
* 2020 թվականից Շինցնախ–Բադում։

Բրուգում ծնվել է հայտնի շվեյցարիացի բժիշկ, Սանկտ Պետերբուրգի գիտությունների ակադեմիայի պատվավոր անդամ Հովհաննես Գեորգ Ռիտեր ֆոն Զիմերմանը։

## Պատկերասրահ


Պատկեր:Brugg Altstadt.jpg|Հին քաղաք
Պատկեր:Brugg Siegfriedkarte.jpg|  
Պատկեր:Brugg_Erweiterung.png|Տարածքային զարգացում
Պատկեր:Altenburg_Schloesschen.jpg|  
Պատկեր:Brugg_Turm_Aare.jpg|Սև աշտարակ
Պատկեր:Ermordung Albrecht I.jpg|  
Պատկեր:Brugger_Mordnacht.jpg|  
Պատկեր:Brugg_Merian_1642.jpg|1642 թվականի քաղաք
Պատկեր:Brugg_Salzhaus.jpg|  
Պատկեր:Brugg-1810.jpg|1810 թվականին Բրուգը
Պատկեր:Brugg_Bahnhof1868.jpg|1868 թվականի կայարան
Պատկեր:Brugg_Soldaten.jpg|  
Պատկեր:Brugg_Bauernverband.jpg|  
Պատկեր:Brugg_Fachhochschule.jpg|Մանկավարժական ուսումնարան
Պատկեր:Brugg_Kirche_Archivturm.jpg|Եկեղեցի
Պատկեր:Brugg_Lateinschule.jpg|Լատինական դպրոց
Պատկեր:Brugg_Zeughaus.jpg|  
Պատկեր:Brugg_RotesHaus.jpg|«Կարմիր տուն»
Պատկեր:Wappen_Brugg_1542.jpg|  
Պատկեր:Brugg_Stadthaus.jpg|  
Պատկեր:Brugg_Kabelwerke.jpg|  
Պատկեր:Brugg_Bahnhof.jpg|Կայարան
Պատկեր:Brugg_Vindonissa.jpg|Թանգարան Vindonissa


## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:Շվեյցարիայի քաղաքներ
Կատեգորիա:Շվեյցարիայի բնակավայրեր
Wonderful Tonight

«**Wonderful Tonight**», Էրիկ Կլեպտոնի երգը։ Ձայնագրվել է նրա *Slowhand* (1977 թվական) հինգերորդ ստուդիական ալբոմի համար, ինչպես նաև թողարկվել է որպես սինգլ այդ նույն ալբոմի «Peaches and Diesel» կոմպոզիցիայով երկրորդ կողմի վրա։

## Կոմպոզիցիայի մասին
«Wonderful Tonight»-ը նվիրված է Փաթի Բոնդին, և այն նշված է նրա «Wonderful Today: George Harrison, Eric Clapton, and Me» ինքնակենսագրական գրքում։

1988 թվականինԿլեպտոնը հայտնվում է Նելսոն Մանդելայի 70-ամյակին նվիրված համերգին որպես Dire Straits հրավիրված կիթառահար։ Որպես անակնկալ երգվեց Էրիկ Կլեպտոնի «Wonderful Tonight» երգը։

1991 թվականին տեղի ունեցավ համերգային շրջագայություն, որտեղ Հարիսոնը և Կլեպտոնը ելույթ ունեցան միասին։ Կլեպտոնը կատարեց «Wonderful Tonight» և «Lsyla», Հարիսոնը՝ «Something» երգերը։ Այդ բոլոր երգերը նվիրված էին միևնույն կնոջը՝ Փաթի Բոնդին։

## Ծանոթագրություններ

## Արտաքին հղումներ
* http://www.rockmagic.net/guitar-tabs/eric-clapton-cream/wonderful_tonight.crd

Կատեգորիա:1977 սինգլներ
Կատեգորիա:Սինգլներ այբբենական կարգով
Միլտուրում

**Միլտուրում** (), փափուկ, կարմրահատ ցորենի տարատեսակ, ունի կարմիր անքիստ չկախված հասկ։

## Պատմություն
Միլտուրումն աշխարհում առավել տարածված տարատեսակներից է։ Ընդարձակ ցանքտեսակներներ կան Հնդկաստանում, Չինաստանում, Եվրոպայում և այլ երկրներում, Ռուսաստանում,Ղազախստանում Ուկրաինայում  և այլն։ Մշակում են ինչպես աշնանացան, այնպես էլ այնպես էլ գարնանացան սորտեր։

Կատեգորիա:Բույսեր այբբենական կարգով
Changed (երգ)

**«Changed»,** ամերիկյան քանթրի «Rascal Flatts» խմբի երգը, որը թողարկվել է որպես նրանց 8-րդ ստուդիական ալբոմի՝ «Changed**»**-ի երրորդ սինգլ։ Թողարկվել է 2012 թվականի դեկտեմբերի 17-ին։ 2012 թվականի դեկտեմբերի 17-ին երգը թողարկվել է *AC* ռադիոյով, իսկ 2013 թվականի հունվարի 22-ին՝ «Christian AC»-ով։

## Պատմություն
Երգը ստացել է երաժշտական քննադատների դրական արձագանքները, օրինակ՝ «Taste of Country»-ից, «*Roughstock»-ից*, և «*Country Universe»*։

«Changed» երգը  2013 թվականի հունվարի 5-ին հայտնվել է «Billboard Country Airplay» հիթ-շքերթի 52-րդ հորիզոնականում։

## Երաժշտական տեսահոլովակ
«Կենդանի» տեսահոլովակի ռեժիսորն է դարձել Շոն Սիլվան, իսկ պրեմիերան կայացել է 2012 թվականի նոյեմբերին։ Պաշտոնական տեսահոլովակի ռեժիսորը Կառլ Դիբոլդն է, պրեմիերան կայացել է 2013 թվականի ապրիլին։ Այս տեսահոլովակում նկարահանվել է Չիպ Էստենը։

## Հորիզոնական չարթերում
### Շաբաթական չարթեր

### Տարեկան ամփոփիչ չարթեր

## Հավաստագրում

## Ծանոթագրություններ

## Արտաքին հղումներ
* Changed

Կատեգորիա:2012 սինգլներ
Դանա Վիններ

**Դանա Վիններ** (  ), իսկական անունը՝ **Շանթալ Վանլի** (  ;  Փետրվարի 10, 1965, Hasselt, Բելգիա ),&nbsp;ֆլամանդական ծագումով բելգիացի երգչուհի, դերասանուհի։

Հիմնականում երգում է հոլանդերեն։ Ժողովրդականություն է վայելում հատկապես Բելգիայում, Նիդերլանդներում, Հարավային Աֆրիկայում և Գերմանիայում։

1990 թվականին թողարկել է իր առաջին սինգլը՝ «Op Het Dak Van De Wereld» («Աշխարհի տանիքին»), որը The Carpenters  երաժշտախմբի 1973 թվականի «Top of the World» երգի քավր կոմպոզիցիան է։

1993 թվականին թողարկել է լայն տարածում գտած ու սիրված «Woordenloos» («Առանց խոսքերի») երգը, 1995 թվականին՝ The Cats երաժշտախմբի «One Way Wind» հիթի քավրը՝ «Westenwind» սինգլը, որը տեղ է գրավել նիդերլանդական  Dutch Top 40 հիթ-շքերթում։

Ամուսնացած է, ունի մեկ որդի։

## Սկավառակագրություն
* 1989&nbsp;— Op Het Dak Van De Wereld…
* 1991&nbsp;— Adios
* 1993&nbsp;— Regenbogen
* 1994&nbsp;— Mijn Paradijs
* 1995&nbsp;— Regen Van Geluk
* 1996&nbsp;— Waar Is Het Gevoel?
* 1997&nbsp;— Wo Ist Das Gefühl?
* 1997&nbsp;— Geef Me Je Droom
* 1998&nbsp;— In Love With You
* 1999&nbsp;— Yours Forever
* 1999&nbsp;— Ergens In Mijn Hart
* 1999&nbsp;— Mein Weg…
* 2000&nbsp;— Licht En Liefde
* 2001&nbsp;— Rainbows Of Love
* 2001&nbsp;— Unforgettable
* 2002&nbsp;— Unforgettable Too
* 2003&nbsp;— One Way Wind
* 2003&nbsp;— Märchenland Der Gefühle
* 2005&nbsp;— Beautiful Life
* 2005&nbsp;— Het Laatste Nieuws
* 2006&nbsp;— Als Je Lacht
* 2008&nbsp;— Tussen Nu En Morgen
* 2010&nbsp;— Parels Uit De Noordzee
* 2011&nbsp;— Kerst Met Dana Winner
* 2016&nbsp;— Puur

## Ֆիլմագրություն

## Ծանոթագրություններ

## Արտաքին հղումներ
* Դանա Վիննների պաշտոնական կայքէջը

Կատեգորիա:1965 ծնունդներ
Կատեգորիա:Բելգիացի երգչուհիներ
Կատեգորիա:Փետրվարի 10 ծնունդներ
Յումի Լամբերտ

**Լաուրա Յումի Լամբերտ,** առավել հայտնի է որպես **Յումի Լամբերտ**  ; ապրիլի 14 , 1995, Jodoigne, Բելգիա ), բելգիացի թոփ մոդել։

Ծնվել է 1995 թվականին Բելգիայում։ Յումին իր ասիական արտաքինը ժառանգել է հորից, ով ունի ճապոնական արմատներ։ Աղջիկը մոդելային բիզնեսում է 15 տարեկանից։ Ընդ որում՝ Բրյուսելի Dominique Models մոդելային գործակալության քասթինգին, որ առաջինն էր նրա կյանքում, մասնակցել էր հենց իր նախաձեռնությամբ։ Դրանից հետո պայմանագիր է կնքել IMG գործակալության հետ։ 16 տարեկանում նա արդեն Chanel-ի 2013 թվականի գարուն-ամառ գովազդային արշավի դեմքն էր։  Միջազգային պոդիումում իր դեբյուտը նշել է 2013 թվականին։ Յումին քանիցս հայտնվել է Vogue ամսագրի շապիկներին։ 2014 թվականից նա աշխարհի լավագույն 50 մոդելների թվում է՝ ըստ *models.com-* ի վարկանիշի։

Տարբեր ժամանակներում նա մասնակցել է Էլիզաբեթ և Ջեյմս, Ալեքսանդր Վանգ, Մարկ Ջեյքոբս, Քրիստիան Դիոր, Ռոլան Մուրետ, Քրիստոբալ Բալենսիագա, Պակո Ռաբան, Ռիկ Օուենս, Ժիվանշի, Նինա Ռիչի, Ռալֆ Լորեն, Օսկար դե լա Ռենտա, Ջորջո Արմանի, Missoni, Prada, Miu Miu, Bottega Veneta, Jil Sander, Blumarine, Moschino և նորաձևության ուրիշներ  տների կազմակերպած ցուցադրություններին։

2014 և 2015 թվականներին նա հրավիրվել է  մասնակցելու Victoria's Secret- ի տարեվերջյան ամփոփիչ շոուներին։

## Անձնական կյանք
Յումին մի եղբայր ունի՝ Մաքսիմ անունով։ Ազատ ժամանակ նրանք սիրում են զբաղվել մանգա նկարելով և երաժշտություն լսելով։ Սիրելի երաժշտախումբը Arcade Fire-ն է։

## Ծանոթագրություններ

## Արտաքին հղումներ
* Պրոֆիլը նորաձևության մոդելների տեղեկատուում 
* Պրոֆիլը models.com-ում
* Instagram

Կատեգորիա:1995 ծնունդներ
Կատեգորիա:Ապրիլի 11 ծնունդներ
Կատեգորիա:Ապրող անձինք
Կատեգորիա:Ֆոտոմոդելներ
Վադո-Կայչին

thumb|Արծաթե  մետաղադրամ, 8րդ դար, Ճապոնիա
thumb|Վադո-Կայչին պղնձե մետաղադրամ.
thumb|Չինական ''Kāiyuán Tōngbǎo'' մետաղադրամը (開元通寶), որն առաջին անգամ հատվել է մ.թ. 621 թվականին Չան'անում, եղել է ճապոնական ''վադո-կայչին''-ի մոդելը:

, նաև *Վադո-կայհո*, ամենահին պաշտոնական ճապոնական մետաղադրամն է, որն առաջին անգամ հիշատակվել է 708 թվականի օգոստոսի 29-ին կայսրուհի Գենմեի հրամանով։ Երկար ժամանակ այն համարվում էր Ճապոնիայում արտադրված մետաղադրամի առաջին տեսակը։ *Ֆուհոն-սեն*-ի (富夲銭) մի քանի գտածոների վերլուծություն Ասուկայում ցույց են տվել, որ այդ մետաղադրամները արտադրվել են 683 թ։

## Նկարագրություն
«Վադո-կայչինը» առաջին անգամ արտադրվել է Ճապոնիայում 8-րդ դարի սկզբին պղնձի խոշոր հանքավայրերի հայտնաբերումից հետո։

Մետաղադրամները, որոնք կլոր են՝ կենտրոնում քառակուսի անցքով, շրջանառության մեջ են մնացել մինչև մ.թ. 958 թվականը։ Սրանք առաջինն էին մետաղադրամների շարքից, որոնք հավաքականորեն կոչվում էին *ջունիզենի* կամ :

Այս մետաղադրամը ոգեշնչվել է չինական Թան դինաստիայի (唐銭) *Կայգեն Ցուհո* (չինարեն՝ 開元通宝, *Կայյուեն թոնպաո*) մետաղադրամով, որն առաջին անգամ հատվել է Չանանում 621 թվականին։ *Վադո-կայչինը* ուներ նույն բնութագրերը, ինչ չինական մետաղադրամը՝ 2,4 սմ տրամագծով և 3,75 գ քաշով։

## Ստուգաբանություն
«Վադո-Կայչին» անվանումը գալիս է մետաղադրամի մակագրության չորս նիշերի ճապոնական արտասանությունից.    .
* Առաջին երկու նիշերը բառացիորեն նշանակում են  + . Սա, հավանաբար, ընտրվել է որպես պատահական հոմոֆոն դարաշրջանի անվան համար՝ :  օգտագործվում է նաև «Ճապոնիա» նշանակությամբ և  կարող է նաև լինել *րյակուջի* կամ կրճատված նիշ  մասնիկի կամ "պղինձ", նկատի ունենալով ճապոնական պղնձի հանքավայրերը։
* Երրորդ նիշը  բառացի նշանակում է «բացել, բացել»՝ «սկսել, առաջինը» լրացուցիչ իմաստով
* Չորրորդ կերպարը  անսովոր է։ Այն համարվում է կամ -ի տարբերակված ձև, որը նշանակում է «հազվադեպ, թանկարժեք», կամ -ի կրճատ նիշ, որը նշանակում է «գանձ, թանկարժեք բան»։ Մեկնաբանության այս տարբերությունը առաջացնում է մետաղադրամների այլընտրանքային անվանումը՝ *վադոկայհո*։ Մասամբ հիմնվելով Նառայի ժամանակաշրջանում կոնվենցիաներ գրելու վերաբերյալ հետագա հետազոտությունների վրա, ժամանակակից հետազոտությունների լայն համաձայնությունը կարծես թե  մեկնաբանությունն է։

## Վադո-Կայչին դրամական մետաղադրամների պահեստներ
2015 թվականի փետրվարին ճապոնացի հնագետները հայտնաբերեցին ծիսական սափորներ՝ լցված *Վադո-Կայչին* և  դրամական մետաղադրամներով Ռիտտոյի, Շիգա պրեֆեկտուրայի Թեհարա ավերակներում։ Սափորները դրվել են այնտեղ որպես բուդդայական ծիսակարգի մաս, ինչը ցույց է տալիս, որ այդ վայրը, հավանաբար, եղել է պետական գրասենյակ կամ կարևոր տեղացի բնակչի բնակավայր։

2015 թվականի օգոստոսի 17-ին չորս «վադո-կայչին» մետաղադրամներ են հայտնաբերվել Նարա նահանգի Յակուշի-ջի արևելյան պագոդաում՝ վերականգնման ժամանակ։ «Վադո-կայչինները» գտնվում էին տաճարի Արևելյան պագոդայի հիմքի 1,7 մետր խորությամբ հիմքի ժայռից 1,3 մետր դեպի արևելք։ Նարա մշակութային արժեքների ազգային գիտահետազոտական ինստիտուտի և Կաշիհարայի Նարա պրեֆեկտուրալ հնագիտական ինստիտուտի փորձագետները կարծում են, որ «վադո-կայչինը» թաղվել է Արևելյան Պագոդայում բուդդայական տաճարի հիմնարկեքի արարողության ժամանակ, և որ այդ պահուստային մետաղադրամները եղել են։ օգտագործվում է մաքրման նպատակով։

## Ծանոթագրություններ

Կատեգորիա:Դրամագիտություն
Խոսե Լուիս Դոլգետա

**Խոսե Լուիս Դոլգետա** (, ), վենեսուելացի ֆուտբոլիստ, հարձակվող, մարզիչ, հանդես է եկել Վենեսուելայի ֆուտբոլի ազգային հավաքականի կազմում։

## Կենսագրություն
### Ակումբային կարիերա
Խոսե Լուիս Դոլգետան սկսել է մեծահասակների կազմում հանդես գալ 1990 թվականին, իր հայրենի քաղաքի «Վալենսիա» ակումբում։ Դրանից հետո նա մի քանի ակումբ է փոխել Վենեսուելայում։ 1995/96 (22 գոլ) և 1997/98 (22 գոլ) մրցաշրջաններում Խոսե Լուիս Դոլգետան դարձել է ազգային առաջնության լավագույն ռմբարկու։

2000 թվականին նա Էկվադորում խաղացել է «Թեքնիկո Համալսարան» (Tecnico Universitario) ակումբում, ապա վերադարձել հայրենիք։ 31 տարեկանում նա ավարտել է իր խաղային կարիերան։

## Ազգային հավաքականում
1993 թվականից Խոսե Լուիս Դոլգետան հանդես է եկել Վենեսուելայի ազգային հավաքականում։ 1993 թվականի Ամերիկայի գավաթի խաղարկությունում նա դարձել է մրցաշարի լավագույն ռմբարկու՝ երեք խաղում խփելով 4 գոլ՝ մեկական գոլ Էկվադորի ֆուտբոլի ազգային հավաքականի (1:6) և Ուրուգվայի ֆուտբոլի ազգային հավաքականի (2:2) դեմ, իսկ դուբլի հեղինակ դարձավ Միացյալ Նահանգների ֆուտբոլի ազգային հավաքականի դեմ խաղում (3:3)։

Ամերիկայի Գավաթի հաջորդ մրցաշարում՝ 1995 թվականին, նա մեկական գոլ է խփել Ուրուգվայի (1:4) և Պարագվայի ֆուտբոլի ազգային հավաքականի (2:3) դարպասներին։ Նրա թիմը պարտվել է բոլոր երեք խաղերում։ 6 գոլով Ամերիկայի գավաթի խաղարկություններում Խոսե Լուիս Դոլգետան ճանաչվել է Վենեսուելայի հավաքականի լավագույն ռմբարկուն։

Հավաքականի կազմում Խոսե Լուիս Դոլգետան վերջին հանդիպումն անցկացրել է 1997 թվականին։ Ընդհանուր առմամբ, հարձակվողը 22 խաղ է անցկացրել հավաքականի կազմում և դարձել 6 գոլի հեղինակ։

### Մարզչական կարիերա
2000 թվականնի սկզբից աշխատել է որպես մարզիչ՝ գլխավորելով բարձրագույն և երկրորդ դիվիզիոնների թիմերը, սակայն մեծ հաջողությունների չի հասել։

### Մահ
Խոսե Լուիս Դոլգետան մահացել է սրտի կաթվածից, 2023 թվականի հոկտեմբերի 31-ին։

## Ծանոթագրություններ

## Արտաքին հղումներ
* 

Կատեգորիա:Բնօրինակում անաղբյուր հոդվածներ
Կատեգորիա:Էստուդիանտեսի ֆուտբոլիստներ
Կատեգորիա:Վենեսուելայի հավաքականի ֆուտբոլիստներ
Կատեգորիա:Վենեսուելացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատեգորիա:Սրտի կաթվածից մահացածներ
Գազարի ճանճ

**Գազարի ճանճ** (),  պսիլիդճանճերի ընտանիքի միջատ, գազարի, ստեպղինի, մաղադանոսի և նեխուրազգիների ընտանիքի այլ բույսերի վնասատու։

## Նկարագրոություն
Ճանճը, որի երկարությունը՝ 4-5 մմ է, փայլուն սև է՝ կանաչավուն երանգով։ Ձմեռում են հարսնյակները կեղծ կոկոններում (հողում), երբեմն՝ թրթուրները՝ բանջարեղենի պահեստներում։ Առանց ոտքերի թրթուրների երկարությունը հասնում է 10 միլիմետրի։ Առաջին սերնդի ճանճերի թռիչքը՝ մայիսին, խնձորենու և արոսենու ծաղկման սկզբին, երկրորդինը՝ օգոստոսին։ Ձվադրում է (մինչև 120 ձու) բույսերի տակ։ Թրթուրները թափանցում են արմատապտղի մեջ և կրծելով անցքեր են բացում։ Մատղաշ բույսերը հաճախ չորանում են, արմատապտուղները տձևանում են և փտում։

## Տարածվածություն
Տարածված է Եվրոպայում և Հյուսիսային Ամերիկայում, նախկին ԽՍՀՄ-ի եվրոպական մասում, նաև՝ Հայաստանում։

## Պայքարի միջոցառումներ
Ճանճերն իրենց ձվերը դնում են զարգացող գազարի շուրջ․ թրթուրները դուրս գալուն պես փորում են արմատը։ Քանի որ էգ գազարի ճանճերը շատ ցածր են թռչում, կանխարգելման լավագույն մեթոդը բերքի շուրջ առնվազն 2 ոտնաչափ (60 սմ) բարձրությամբ պատնեշ կառուցելն է։ Բերքը ծածկելու համար որպես այլընտրանք կարող է օգտագործվել այգեգործական բուրդը։ Քանի որ գազարի ճանճին գրավում է հենց գազարի հոտը, հարձակումները զսպելու համար հարկավոր է դրա կողքին տնկել հոտավետ ուղեկցող մշակաբույսեր, ինչպիսիք են՝ սոխը և սխտորը։ Պայքարի միջոցառումներից են նաև աշնանավարը, գազարի վաղցանքը, ժամանակին նոսրացումը և ցանքերի տարածությունների մեկուսացումը, միջատասպաններով սրսկումը։

## Ծանոթագրություններ

Կատեգորիա:Ճանճեր
Գերբրանդ Ադրիանս Բրեդերո

**Գերբրանդ Ադրիանս Բրեդերո** (  . ) - հոլանդացի բանաստեղծ և դրամատուրգ, Նիդեռլանդների ոսկեդարի » ներկայացուցիչ։

## Կենսագրություն
[ձախից|մինի|254x254փքս| Բրեդերոյի հուշարձանը [Ամստերդամում]]
Գերբրանդ Ադրիանս Բրեդերոն ծնվել է 1585 թվականին Ամստերդամում, որտեղ էլ անց է կացրել իր ողջ կյանքը։ Նա ինքն իրեն կոչել է "G.A. Bredero, Amstelredammer" - Բրեդերո Ամստերդամցի։ Սկզբնապես նկարչություն է սովորել, բայց շուտով գրական ասպարեզում ժողովրդականություն է ձեռք բերել իր երգերով («Boertigh, amoreus en aendachtigh liedtboeck», 1622), և հատկապես իր կատակերգություններով («Moortje», 1615; «Spaansche Brabander», 1617; « Stomme redder», 1618 և այլն), որոնք ժողովրդական կյանքից վերցված տեսարանների ու կերպարների աշխուժությամբ, կենդանությամբ հաճախ հիշեցնում են 17-րդ դարի ֆլամանդական գեղանկարչական դպրոցը։

19-րդ դարի վերջին - 20-րդ դարի սկզբին « Բրոկհաուսի և Էֆրոնի հանրագիտարանային բառարանի » էջերում Բրեդերոն բնորոշված է որպես «*17-րդ դարի կատակերգությունների հոլանդացի հեղինակներից* *ամենափառահեղը*» .

## Ստեղծագործություն
* *Rodd'rick ende Alphonsus / Ռոդերիկ և Ալֆոնս* (առաջին անգամ բեմադրվել է 1611 թ.)
* *Griane* (առաջին անգամ բեմադրվել է 1612 թ.)
* *Klucht van de Koe*
* *Klucht van de Molenaer*
* *Moortje / «Մավրիտանուհին»* (առաջին անգամ բեմադրվել է 1615 թ.)
* *Lucelle* (առաջին անգամ բեմադրվել է 1616 թ.)
* *Spaanschen Brabander* (Իսպանացին Բրաբանտից; առաջին անգամ բեմադրվել է 1617 թ.)
* «Երգերի մեծ գիրք» (1622)
* Երկերի ժողովածու (1638)

## Մատենագրություն
* Volledige werken, nieuwe ed. դուռը Ջ. Ա. Ն. Knuttel, dl 1-3, Amst. — Լեյդեն, 1918-29.
* Groot Liedboek..., Bilthoven - Antw., 1944 թ.

## Ծանոթագրություններ

## Գրականություն
* Brink J. G.A. Bredero, dl 1—3. Leiden, 1888. /Բրինկ Ջ. Գ. Ա. Բրեդերո, դլ 1-3. Լեյդեն, 1888 թ.
* Naeff J.P. De Waardering van G.A. Bredero. Gorinchem, 1960. / Նաեֆ Ջ. Պ. Դե Ուարդերինգ վան Գ. Ա. Բրեդերո. Գորինչեմ, 1960 թ.
* Knuttel J.A.N. Bredero. Amst., 1968 (библ.). / Կնուտել Ջ. Ա. Ն. Բրեդերո. Ամստ., 1968 (մատեն.)։

## Արտաքին հղումներ
* G.A. Bredero – digital versions of a major part his oeuvre *(in Dutch)*
* Bredero song text page – English translations of several songs of Bredero
* G.A. Bredero 1585–1618  – pictures of Bredero
* Newly discovered poems of Bredero and Starter – digital versions of in 2004 discovered poems *(in Dutch)*

Կատեգորիա:1585 ծնունդներ
Կատեգորիա:1618 մահեր
Կատեգորիա:17-րդ դարի գրողներ
Կատեգորիա:Ամստերդամ քաղաքում ծնվածներ
Կատեգորիա:Ամստերդամ քաղաքում մահացածներ
Կատեգորիա:Անձինք այբբենական կարգով
Կատեգորիա:Դրամատուրգներ
Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի դրամատուրգներ
Կատեգորիա:Մարտի 16 ծնունդներ
Կատեգորիա:Օգոստոսի 23 մահեր
Հարավային Խորասան

**Հարավային Խորասան օսթան** (, *Օսթան-է Խորասան-է Ջոնուբի*) օսթան (նահանգ) Իրանի արևելքում, Իրանի 31 օսթաններից մեկը։ Հարավ-արևելքից սահմանակից է Սիստան և Բելուջիստան, հարավ-արևմուտքից` Քերման և Յազդ, արևմուտքից` Սպահան, հյուսիս-արևմուտքից` Սեմնան, հյուսիսից` Ռազավի Խորասան օսթաններին, արևելքից` Աֆղանստանին։ Օսթանի տարածքը կազմում է , բնակչությունը վերջին մարդահամարի տվյալներով` ։ Վարչական կենտրոնը Բիրջանդ քաղաքն է։

Օսթանը ձևավորվել է 2004 թվականին, երբ Իրանի խոշորագույն Խորասան օսթանը բաժանվել է երեք օսթանների` Հյուսիսային Խորասան, Ռազավի Խորասան և **Հարավային Խորասան**։ Համապատասխանում է պատմական Քուհիսթան երկրամասին։  2014 թվականից օսթանը մասն է կազմում Իրանի 5-րդ տարածաշրջանի։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 600 568 մարդ` 159 255 տնային տնտեսություններում։ 2011 թվականի մարդահամարը հաշվառել էր 662 534 մարդ, որոնք ապրում էին 183 114 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 768 898 մարդ 223 984 տնտեսություններում։

Տասը հազարից ավել բնակչությամբ քաղաքներն են Բիրջանդը (բնակչությունը 2016 թվականի դրությամբ` 203 636 մարդ), Քաենը (42 323 մարդ), Թաբասը (39 676 մարդ), Ֆերդուսը (28 695 մարդ), Նեհբանդանը (18 304 մարդ), Բոշրուեն (16 426 մարդ), Սարայանը (13 795 մարդ)։ Ընդհանուր առմամբ քաղաքներում է ապրում 453 827 մարդ կամ օսթանի բնակչության 59%-ը։

## Վարչական բաժանում
Օսթանը բաժանված է 11 շահրեստանների (գավառների).

400px

## Ծանոթագրություններ

Կատեգորիա:Իրանի աշխարհագրություն
Կատեգորիա:Իրանի նահանգներ
Պայթող տաբատներ

**Պայթող տաբատներ**, ֆերմերների հագուստի անվան հետ կապված եզր, որը ծագել է, երբ 1930-ական թվականներին Նոր Զելանդիայի ֆերմերները, ըստ տեղեկությունների, տաբատների հետ կապված խնդիրներ են ունեցել, երբ փորձ է արվել վերահսկել գյուղատնտեսական օշինդր մոլախոտի աճը։

Ֆերմերները նատրիումի քլորատ են օգտագործել, ինչը որպես մոլախոտի դեմ պայքարի միջոց խորհուրդ էր տվել կառավարությունը։ Նատրիումի քլորատը ուժեղ օքսիդացնող նյութ է և փոխազդում է հագուստի օրգանական մանրաթելերի` բրդի և բամբակի հետ։ Սրսկած հեղուկի մի մասը հայտնվել էր նրանց հագուստի վրա, և հաղորդագրություններում նշվել է, որ ֆերմերների տաբատները տարբեր ձևերով մխում և բռնկվում էին։ Զեկույցներից մեկում նշվել է, որ որոշ  տաբատներ ծխացել և այրվել են լվացքի պարաններից կախված, մի մասն այրվել և պայթել է ֆերմերների հագին և առաջացրել ծանր այրվածքներ։

Պատմությունը գրել է Մասսիի համալսարանի դասախոս Ջեյմս Ուոթսոնը «Պարոն Ռիչարդ Բաքլիի պայթող տաբատի նշանակությունը» հոդվածում, որի համար նա հետագայում նա արժանացել է Իգնոբելյան մրցանակի։

## Հեռուստաքննություն
2006 թվականի մայիսին ամերիկյան հայտնի *[[MythBusters]]* հեռուստաշոուն «Պայթող տաբատ» դրվագում, հիմնվելով 1930-ական թվականների Նոր Զելանդիայի դեպքերի վրա, ուսումնասիրել է այն գաղափարը, որ տաբատները կարող են պայթել։ Փորձարկողները 100%-անոց բամբակյա կոմբինեզոնի վրա չորս նյութ են փորձարկել։ Սրանցից յուրաքանչյուրը ենթարկվել է բռնկման չորս տարբեր եղանակների՝ բոց, ճառագայթային ջերմություն, շփում և հարված։

Թեստերը նաև ցույց են տվել, որ առաջին երեք նյութերից և ոչ մեկը տաբատի այրման պատճառ չի հանդիսացել և հավանաբար միայն նատրիումի քլորատն է եղել տեղի ունեցած իրադարձությունների պատճառ։

## Ծանոթագրություններ

Կատեգորիա:Պայթյուններ
Սայրուս Ֆրիշ

**Սայրուս Ֆրիշ** (Cyrus Frisch. ), հոլանդացի ավանգարդիստ կինոռեժիսոր։ Համարվում է բջջային հեռախոսով նկարահանված աշխարհում առաջին լիամետրաժ գեղարվեստական ֆիլմի հեղինակը ( *Waarom heeft niemand mij verteld dat het zo erg zou worden in Afghanistan*, 2007): *Filmmaker* ամսագիրը նրան բնորոշել է որպես ժամանակակից հոլանդական կինոյի վայրի մարդու (the wild man of Dutch film):

Ֆրիշը ուշադրություն է գրավել բարոյականության տեսակետից վիճելի իրավիճակների նկատմամբ իր սադրիչ և սկզբունքային մոտեցմամբ։ Ընդ որում՝ երբեմն հենց ինքն իրեն է դնում տեսախցիկի առջև։ «Ներիր ինձ» (Forgive Me, 2001) ֆիլմում էլ Ֆրիշը նկարահանել է հարբեցող Պիտերին, նկարահանումների ժամանակ վերջինիս վիճակը վատացել է, ինչը հանգեցրել է ողբերգական պատահաարի, որից հետո Պիտերը չի կարողացել ապաքինվել։

FilmMaker Magazine-ի կինոքննադատ Քրիս Քեմփիոնը համարում է, որ Ֆրիշը սևեռվել է տառապանքն ու դաժանությունը պատկերելու վրա, մինչդեռ Film Comment ամսագրի կինոքննադատ Օլաֆ Մյոլերը Ֆրիշի մեջ տեսնում է մի ռեժիսորի, որն ունակ է ֆիքսելու ժամանակակից աշխարհի խելահեղությունը՝ դրանով իսկ ցույց տալով, որ մարդկային  քաղաքակրթությունը ներկայումս գտնվում է փակուղում։

## Ֆիլմագրություն
**De Kut van Maria* / Մարիայի պ..ը (կարճամետրաժ ֆիլմ) (1990)
**Welcome 1* / Բարի գալուստ 1 (կարճամետրաժ ֆիլմ) (1991)
**Welcome 2* / Բարի գալուստ 2 (կարճամետրաժ ֆիլմ) (1992)
**Screentest* (կարճամետրաժ ֆիլմ) (1992)
**Selfpity* / *Zelfbeklag* / Ինքնախղճահարություն (փորձարարական ֆիլմ) (1993)
**Live Experimenteren* (միջին չափի վավերագրական ֆիլմ) (1995)
**Geen titel* (միջին չափի վավերագրական ֆիլմ) (1996)
**I Shall Honour Your Life* / Ես կպանծացնեմ Ձեր կյանքը (կարճամետրաժ վավերագրական ֆիլմ) (1996)
**Forgive Me* / Ներիր ինձ (գեղարվեստական ֆիլմ) (2001)
**Why Didn't Anybody Tell Me It Would Become This Bad in Afghanistan* / *Waarom heeft niemand mij verteld dat het zo erg zou worden in Afghanistan* / Ինչու որևէ մեկն ինձ չասաց, որ այդքան վատ է լինելու Աֆղանստանում (docufiction) (2007)
**Blackwater Fever* / Սև ջրերի դողը (գեղարվեստական ֆիլմ) (2008)
**Dazzle* (aka *Oogverblindend*) (2009)
*Ellen ten Damme, "Stay" (երաժշտական տեսահոլովակ)

## Ծանոթագրություններ

## Արտաքին հղումներ
* 
*
*
*
*
*
*Review of ''Blackwater Fever''

Կատեգորիա:1969 ծնունդներ
Կատեգորիա:20-րդ դարի կինոռեժիսորներ
Կատեգորիա:20-րդ դարի սցենարիստներ
Կատեգորիա:21-րդ դարի կինոռեժիսորներ
Կատեգորիա:Ամստերդամ քաղաքում ծնվածներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Կինոռեժիսորներ այբբենական կարգով
Կատեգորիա:Հոլանդացի կինոռեժիսորներ
Կատեգորիա:Հոլանդացի սցենարիստներ
Կատեգորիա:Սեպտեմբերի 22 ծնունդներ
Կատեգորիա:Սցենարիստներ այբբենական կարգով
Լևոն Քոչարյան (քաղաքական գործիչ)

**Լևոն Ռոբերտի Քոչարյան** (), հայ քաղաքական գործիչ, Հայաստանի Ազգային ժողովի 8-րդ գումարման պատգամավոր, Հայաստանի երկրորդ նախագահ Ռոբերտ Քոչարյանի կրտսեր որդին։

## Կենսագրություն
Լևոն Քոչարյանը ծնվել է 1985 թվականի նոյեմբերի 16-ին՝ Ռոբերտ և Բելլա Քոչարյանների ընտանիքում։

## Կրթություն
2002-2006 թվականներին իրավաբանի բակալավրի կրթություն է ստացել Երևանի պետական համալսարանի իրավաբանության ֆակուլտետում։ 2006 - 2008 թվականներին ծառայել է ՀՀ Ազգային անվտանգության հատուկ մարտական գործողությունների վարչությունում։ 2011-2015 թվականներին տնտեսագիտական կրթություն է ստացել ԵՊՀ տնտեսագիտության ֆակուլտետում՝ ստանալով տնտեսագիտության տեսության մագիստրոսի աստիճան։

## Աշխատանքային գործունեություն
2008 թվականից նա հանիդսանում է «Նաիրի ինշուրանս» ապահովագրական ընկերության բաժնետեր և խորհրդի անդամ։ Հայաստանի ուժային եռամարտի ֆեդերացիայի նախագահ է։

## Քրեական գործ
2023 թվականի սեպտեմբերի 22-ին Երևանի Հանրապետության հրապարակի հարակից փողոցներից մեկից, ակցիայի ժամանակ, ոստիկանները բերման են ենթարկել Լևոն Քոչարյանին։ Նրան մեղադրանք է առաջադրել իշխանության ներկայացուցչի նկատմամբ բռնություն գործադրելու համար։ Լևոն Քոչարյանը մեղադրանքը չի ընդունել՝ բնորոշելով այն որպես կեղծ։ Սեպտեմբերի 25-ին դատարանը նրան 1 ամսով կալանավորելու որոշում է կայացրել, իսկ հոկտեմբերի 19-ին կալանքը երկարաձգվել է 2 ամսով։ Նոյեմբերի 6-ին նա ազատ է արձակվել կալանավայրից։

## Քաղաքական գործունեություն
2023 թվականի նոյեմբերի 6-ին ԿԸՀ որոշմամբ՝ Լևոն Քոչարյանը ԱԺ «Հայաստան դաշինքից» մանդատ է ստացել, իսկ նոյեմբերի 14-ին պաշտոնապես ստանձնել է 8-րդ գումարման պատգամավորի լիազորությունները։

## Ընտանիք
Լևոն Քոչարյանը ՀՀ երկրորդ նախագահ, Արցախի հերոս Ռոբերտ Քոչարյանի կրտսեր որդին է, փոփ երգիչ, Հայաստանի վաստակավոր արտիստ Սիրուշոյի ամուսինը։ Ունի երկու որդի և մեկ դուստր։

## Ծանոթագրություններ

Կատեգորիա:Հայ պատգամավորներ
Պուդուն օդանավակայան

thumb|right|280px|Տերմինալ 1-ի արտաքին տեսքը, սեպտեմբեր 2004 թ. 
**Պուդուն միջազգային օդանավակայանը** (Китайский|浦東國際機場|浦东国际机场|Pǔdōng Guójì Jīchǎng|Пудун Гоцзи Цзичан) գտնվում է Շանհայում՝ Չինաստան։ Այն տեղակայված է Պուդունի արևելյան մասում։ Օդանավակայանն ունի երկու հիմնական ուղևորային տերմինալներ, որոնք երկու կողմից շրջապատված են երեք զուգահեռ թռիչքուղիներով։ Օդանավակայանի գլխավոր հատակագիծը նախատեսված է երեք ուղևորատար տերմինալների համար՝ արբանյակային տերմինալ և երկու լրացուցիչ թռիչքուղիներ։ 2015 թվականից ավելացան տարեկան ուղևորափոխադրումները՝ 60 միլիոն ուղևորից մինչև 80 միլիոն, ինչպես նաև 6 միլիոն տոննա բեռ։ 2002 թվականին գերմանական «Transrapid» ընկերությունը, որը մասնագիտացած է հատուկ գնացքների գծերի կառուցման մեջ, կառուցեց այս տեսակի տրանսպորտի աշխարհում առաջին մարդատար երթուղին, որը միացնում է Պուդոնգի միջազգային օդանավակայանը և մետրոյի Լոնգյանլու կայարանը։ Երկաթգծով գնացքները զարգացնում են մինչև 430 կմ/ժ արագություն՝ 30 կմ ճանապարհն անցնելով 7 րոպե 20 վայրկյանում։ Օդանավակայանը բաց է 24 ժամ, ինչը անսովոր է չինական օդանավակայանների համար։

## Պատկերասրահ


File:Shanghai Pudong Airport1.jpg
Shanghai Pudong International Airport 1.jpg|Օդանավակայանի արտաքին տեսք
A maglev train coming out, Pudong International Airport, Shanghai.jpg|Գնացքի ժամանումը
Air New Zealand 777 in Shanghai.JPG|Boeing 777  Air New Zealand ավիաընկերության Boeing 777 ինքնաթիռի ժամանումը Շանհայի Պուդունի միջազգային օդանավակայան
Air-china-A340.JPG| Air China ավիաընկերության Airbus A340 ինքնաթիռը Շանհայի Պուդուն միջազգային օդանավակայանում թռիչքից առաջ
File:Shanghai Pudong International Airport 2.jpg



## Ծանոթագրություններ

## Արտաքին հղումներ
* https://www.shairport.com/404.aspx

Կատեգորիա:1999 հիմնադրումներ Ասիայում
Կատեգորիա:Ասիայի օդանավակայաններ
Պիտեր Կոռնելիսզոն Հոֆթ

**Պիտեր Կոռնելիսզոն Հոֆթ** ( , IPA : .  ), հոլանդացի բանաստեղծ, թատերագիր, գրական Վերածննդի («ոսկեդար») առավել բնորոշ ներկայացուցիչներից մեկը՝ առևտրական կապիտալի դարաշրջանում։ Մայդերսլոտ ամրոցի սեփականատերն էր։

## Կենսագրություն
Ծնվել է 1581 թվականի մարտի 15-ին Ամստերդամ քաղաքում, տեղի վաճառական Կոռնելիս Հոֆթի ընտանիքում։

Շատ է ճանապարհորդել Իտալիայում, ապրել է Վենետիկում և Ֆլորենցիայում։ Թարգմանել է Պետրարկային, Տակիտուսին և այլ գրողների։

Հոֆթը Հոլանդիայում Վերածննդի գաղափարների հիմնական տարածողներից մեկն էր, նա հիմնել ու ղեկավարում էր ոսկեդարյան գրողների ու արվեստագետների Մյուդերքրինգ խմբակը, որի հավաքույթներն անց էին կացվում նրա Մայդերսլոտ ամրոցում։

Գրել է հիմնականում սիրային բանաստեղծություններ («Afbeeldingen van Minne», «Minneliederen»,  «Sonetten»): Ընդ որում՝ չափազանց նրբագեղ ձևերի մեջ փորձել է համատեղել հոլանդական միջնադարյան ժողովրդական երգի պարզությունը պետրարկայական սոնետի բարդության հետ։ Նրա դրամաներից, որոնք գրված են պարզ, սեղմ ու դիպուկ ոճով, առավել սիրված ու տարածված են՝ « Գրանիդա » («Granida», 1605 թ.), «Գերարդ վան Վելզեն» («Geeraedt van Velsen», 1612-1613) և «Բատո, կամ  հոլանդացիների ծագումը» (« Baeto, oft Oorsprongder Höllanderen», 1616-1617) երկերը։ Եղել է նաև Իսպանիայի դեմ հոլանդացիների մղած ազատագրական պատերազմը ներկայացրած պատմաբան («Հենդրիկ IV», 1626; «Նիդերլանդական պատմություններ» «Nederlandsche Historiën», 1642, անավարտ)։

Ի տարբերություն Վոնդելի և Վերածննդի որոշ այլ գրողների՝ նա ատում էր քրիստոնեական ուղղափառությունը և քարոզում էր ստոիցիզմ և էպիկուրիզմ։

1947 թվականին սահմանվել է Նիդերլանդների գրական բարձրագույն պետական մրցանակը, որը կրում է Պ.Կ.Հոֆթի անունը։

## Երկեր
### Թատերախաղեր
thumbnail|''Գրանիդա'' թատերախաղի պատկերազարդումներից. նկարիչ՝ Գերարդ վան Հոնթհորսթ
* *Geeraerdt van Velsen* ( 1613)
* *Achilles en Polyxena* (1614)
* *Theseus en Ariane* (1614)
* *Granida* (1615)
* *Warenar* (1616)
* *Baeto, oft oorsprong der Holanderen* (1626)

### Բանաստեղծություններ
* *Emblemata amatoria: afbeeldingen van minne* (1611)

### Պատմություն
* *Nederduytsche Historiën* (1642-1656)

## Ծանոթագրություններ

## Մատենագրություն
* 
** Gedichten van P. C. Hooft, 2 druk, uitgegeven door F. Ա. Stoett, Amst., 1899 թ.
** Hooft's Brieven, uitg., 1855 թ.
** Breen J. C., P. C. Hooft als schrijver der Nederlandsche Historiën, Amst., 1894 թ.
** Prinsen J., P. C. Hooft, Amst.,, 1922 թ.
** de Haan J. C., Studiën over de Romeinsche elementen Hooft-ի niet-dramatische poëzie, Santpoort, 1923 թ.

## Արտաքին հղումներ
* Works of Hooft in the Laurens Janszoon Coster project (Dutch)
* P.C. Hooft (1581-1647) - pictures of P.C. Hooft
* 

Կատեգորիա:1581 ծնունդներ
Կատեգորիա:1647 մահեր
Կատեգորիա:Ամստերդամ քաղաքում ծնվածներ
Կատեգորիա:Բանաստեղծներ այբբենական կարգով
Կատեգորիա:Հաագա քաղաքում մահացածներ
Կատեգորիա:Հոլանդացի բանաստեղծներ
Կատեգորիա:Հոլանդացի դրամատուրգներ
Կատեգորիա:Մայիսի 21 մահեր
Կատեգորիա:Մարտի 15 ծնունդներ
Կատեգորիա:Հոլանդացի գրողներ
Կատեգորիա:Հոլանդացի պատմաբաններ
Նվիրապետություն

**Նվիրապետություն**, եկեղեցու կողմից ձեռնադրված պաշտոնեության կամ եկեղեցական վարչության սրբազան իշխանություն, որը շնորհվում է ի վերուստ՝ ձեռնադրության կամ նաև օծման միջոցով։ Եկեղեցական իշխանությունն աստիճանաբար նվիրապետության է վերաճել 3-րդ դարի առաջին կեսին՝ կարգապահական և վարչական խնդիրների արծարծման բուռն շրջանում, եկեղեցու հայրեր Տերտուղիանոսի, Կիպրիանոսի և այլոց եռանդուն ջանքերով։ Իբրև առաքյալներից ավանդված ժառանգության լիակատար տնօրինողներ, նվիրյալները կամ ընծայյալները (անձինք, ովքեր իրենց ընծայում կամ նվիրում են Աստծո ծառայությանև եկեղեցու սպասավորության) համարվում են եկեղեցու սրբազան պաշտոնյաները, վարդապետները և դատական իրավունքն իրականացնողները։

Հայաստանյայց առաքելական սուրբ եկեղեցու նվիրապետությամբ հաստատված է ինը կարգ։

## Նվիրապետության շերտեր
Նվիրապետական սանդղակի վրա առանձնանում է երկու շերտ.

* բարձրաստիճան հոգևորականություն (մեծ աստիճաններ՝ քահանա, եպիսկոպոս, պատրիարք և կաթողիկոս)՝ ձեռնադրության և օծման ճանապարհով,
* ստորին կամ խոնարհ պաշտոնեություն (փոքր աստիճաններ՝ դռնապանից մինչև սարկավագ և սպասավոր)՝ ձեռնադրության ճանապարհով։

Եկեղեցին ուսուցանում է, որ նվիրապետությունն իր ծագումով պարտական է աստվածային հիմնադրության ոլորտին, և որ նրա բոլոր անդամներն ունեն Սուրբ Հոգու հատուկ շնորհը՝ փոխանցված Ձեռնադրության խորհրդի կատարման միջոցով։

## Նվիրապետության մոտեցումներ
Նվիրապետության կառուցվածքի աստիճանականության հարցում Ուղղափառ և Կաթոլիկ եկեղեցիները տարբեր մոտեցումներ ունեն։ Առաջինը նվիրապետության բարձրագույն ատյան է համարում տիեզերական ժողովը՝ կազմված տեղական բոլոր եկեղեցիների նվիրապետական աթոռներից։ Քաղկեդոնի ժողովը նոր պառակտումներ է առաջ բերել քրիստոնյա, հատկապես՝ Բյուզանդական կայսրության տարածքում բնակվող տարբեր ազգերի, այդ թվում նաև՝ ասորիների միջև։ 6-րդ դարում պարսից նեստորական եկեղեցուն զուգահեռ ստեղծվել է Քաղկեդոնի ժողովը մերժած ասորիների նոր նվիրապետություն, իսկ Պարսկաստանի հակաքաղկեդոնիկ ասորի փոքրամասնությունը, որն ընդդիմացել էր նեստորականությանը, 6-րդ դարում կեսին միացել է ուղղափառ (հականեստորական, հակաքաղկեդոնական) հակոբիկյան ասորիներին։

Կաթոլիկ եկեղեցին նվիրապետական իշխանությունն ամբողջապես մարմնավորում է պապի՝ որպես եկեղեցու տեսանելի պետի և իր գործունեության մեջ բացարձակ անսխալական հովվի, անձի մեջ։ Կաթոլիկ եկեղեցում ընծայյալի գլուխը պսակաձև ածիլում են՝ իբրև Հիսուսի փշե պսակի խորհրդանշան։ Հայ եկեղեցում եպիսկոպոսը խաչաձև կտրում է մազերը՝ իբրև խորհրդանշան երկրային և մարմնավոր ցանկություններից հրաժարվելու։

## Տես նաև
* Հայաստանյայց Առաքելական Սուրբ Եկեղեցու նվիրապետություն
* Արևելյան հնագույն եկեղեցիներ

Կատեգորիա:Նվիրապետություն
Կոնստանտեյն Հյույգենս

**Կոնստանտեյն Հյույգենս** (նիդերլանդերեն՝ **Constantijn Huygens.** ծնվել է սեպտեմբերի 4, 1596, մահացել է մարտի 28, 1687 ), հոլանդացի ոսկեդարյան բանաստեղծ, կոմպոզիտոր, երաժիշտ, գիտնական, թարգմանիչ, դիվանագետ, ճանապարհորդ։ Նշանավոր գիտնական Քրիստիան Հյույգենսի հայրն է։

Կոնստանտեյնի հայրը Օրանժի արքայազն Ֆրեդերիկ Հենրիի քարտուղարն էր և հոգ է տարել որդու գեղարվեստական ու գիտական համապարփակ կրթության մասին։ 1625 թվականին Կոնստանտեյնը նշանակվել է Օրանժի նահանգապետ Ֆրեդերիկ Հենրիի քարտուղար և մինչև կյանքի վերջը մնալով Օրանժյան դինաստիայի ծառայության մեջ՝ իրականացրել է մի շարք դիվանագիտական առաքելություններ։

Մոտավորապես 1628 թվականին նա այցելել է երիտասարդ Ռեմբրանդտի և Յան Լիվենսի արվեստանոցները, այնուհետև հնարավորինս աջակցել է նրանց, ինչի շնորհիվ նրանք կարևոր պատվերներ են ստացել։ Հյույգենսը խրախուսել է Ռեմբրանդտին, դրդել է, որ նա զբաղվի առասպելաբանական և կրոնական թեմաներով։ Նրա աջակցությունը զգալի ազդեցություն է ունեցել նկարչի կարիերայի վրա։

Կոնստանտեյն Հյույգենսը պատկանում էր արվեստի բարեկամների *Muiderking* շրջանակին։

Մեծ ժողովրդականություն են վայելել հատկապես առածների ու էպիգրամների՝ նրա պատրաստած ժողովածուները։ Հյույգենսը երաժշտական մի քանի գործիք է վարպետորեն նվագել, երաժշտական կոմպոզիցիաներ է ստեղծել դրանց համար։ Ի դեպ, նա իր երաժշտական ստեղծագործությունները բարձր է դասել իր հեղինակած գրական երկերից։

Նրա որդին՝ Քրիստիանը ականավոր ֆիզիկոս ու աստղագետ էր։

Կոնստանտեյն Հյույգենսի անունն է կրում Նիդերլանդներում սահմանված հեղինակավոր գրական մրցանակներից մեկը։

## Մատենագրություն
**Spaense wijsheit* (տարեթիվը նշված չէ)
*1621 *Batava Tempe, dat is 't Voor-hout van 's-Gravenhage*
*1623 *De uytlandighe herder*
*1622 *Kerkuria mastix, satyra, Dat is, 't costelick mal*
*1624 *Stede-stemmen en dorpen*
*1624 *Zedeprinten*
*1625 *Otiorum libri sex*
*1638 *Dagh-werck*
*1641 *Ghebruyck en onghebryck van 't orgel*
*1644 *Momenta desultoria (վերահրատարակվել է 1655 թ.)*
*1647 *Eufrasia, Ooghentroost. Aen Parthenine, bejaerde maecht, over de verduysteringh van haer een ooghe*
*1647 *Heilighe daghen*
*1647 *Pathodia sacra et profana*
*1653 *Trijntje Cornelis*
*1653 *Vitaulium. Hofwijck, Hofstede vanden Heere van Zuylichem onder Voorburgh*
*1656-1657 *թարգմանված առածների ժողովածու*
*1658 *Korenbloemen (վերահրատարակվել է 1672 թ.)*
*1667 *Zee-straet*
*1841 *Cluys-werck* (հրատարակվել է Վ. Յոնկբլոետի կողմից)

## Ծանոթագրություններ

## Արտաքին հղումներ
*The Constantijn Huygens Web - բանաստեղծությունների ժողովածու
* 
* The Correspondence of Constantijn Huygens in EMLO
*Hofwijck
*Portraits of Constantijn Huygens
*Correspondence of Constantijn Huygens

Կատեգորիա:1687 մահեր
Կատեգորիա:1596 ծնունդներ
Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի կոմպոզիտորներ
Կատեգորիա:Հոլանդացի երաժիշտներ
Կատեգորիա:Հոլանդացի ճարտարապետներ
Կատեգորիա:Հոլանդացի գիտնականներ
Կատեգորիա:Հոլանդացի թարգմանիչներ
Կատեգորիա:Հոլանդացի ճանապարհորդներ
Կատեգորիա:Երկարակյացներ
Էդվարդ Մունկի նկարների ցանկ (1886-1892)

[thumb|[Էդվարդ Մունկի նկարների ցանկ (1880-1885)|1880-1885, **1886-1892**, 1893-1898, 1899-1902, 1903-1905, 1906-1908, 1909-1913, 1914-1927, 1928-1944]]
**[[Էդվարդ Մունկ]]ի () ստեղծագործությունների ցանկ (1886-1892)**։ Ցանկը նորվեգացի նկարիչ, սիմվոլիստ, փորագրող և էքսպրեսիոնիստ Մունկի ստեղծագործությունների թվարկն է՝ ըստ համապատասխան տարեթվերի։ Հեղինակը ողջ ստեղծագործական կյանքում նկարել է 1789 նկար՝ 1880-ից 1943 թվականն ընկած ժամանակահատվածում։ Երբ 1944 թվականի հունվարի 23-ին նկարիչը մահանում է, նրա մոտ հաշվվել է 1006 նկար։

1940 թվականի ապրիլի 18-ին, երբ Նացիստական Գերմանիան օկուպացրեց Նորվեգիայի տարածքը, Մունկն իր ստեղծագործությունները կտակում է Օսլո համայնքին։ Հետագայում այդ նկարները տեղ գտան Մունկի թանգարանում, Օսլոյում։ Մյուս ամենախոշոր հավաքածուն գտնվում է Նորվեգիայի ազգային պատկերասրահում, որտեղ ցուցադրվում է Մունկի ամենահայտնի նկարներից մեկը՝ «Ճիչը»՝ նկարված մատիտով՝ ստվարաթղթին։ Վերջինս ստեղծվել է 1893 թվականին․ այն «Կյանքի ֆրիզ''»'' շարքի ներից է, որտեղ հեղինակը հետազոտել է կյանքին վերաբերող հարցերը՝ սեր, վախ, մահ, մելանխոլիա, տագնապ։

Շատ ներ կան մասնավոր հավաքածուներում և աշխարհի տարբեր թանգարաններում, որոշներն անհետ կորել են կամ ոչնչացել։ Մունկի թանգարանը համարվում է ամենակարևորը, քանի որ այստեղ է պահպանվում նրա նկարների ամենամեծ հավաքածուն։

Ներքոհիշյալ ցուցակը կազմվել է 2008 թվականին՝ ըստ Գեր Վուլի կատալոգ-ռեզոնի։

## Նկարների ցանկ

## Տես նաև
* Էդվարդ Մունկի նկարների ցանկ (1880-1885)
* Էդվարդ Մունկի նկարների ցանկ (1893-1898)
* Էդվարդ Մունկի նկարների ցանկ (1899-1902)
* Էդվարդ Մունկի նկարների ցանկ (1903-1905)
* Էդվարդ Մունկի նկարների ցանկ (1906-1908)
* Էդվարդ Մունկի նկարների ցանկ (1909-1913)
* Էդվարդ Մունկի նկարների ցանկ (1914-1927)
* Էդվարդ Մունկի նկարների ցանկ (1928-1944)

## Ծանոթագրություններ

## Գրականություն
* 
* 

Կատեգորիա:Գեղանկարչական ստեղծագործություններ
Կատեգորիա:Էդվարդ Մունկի նկարներ
Կատեգորիա:Էքսպրեսիոնիզմ
Կատեգորիա:Կերպարվեստ
Կատեգորիա:Կյանքի ֆրիզ
Կատեգորիա:Նկարների ցանկեր
Կատեգորիա:Նորվեգիայի արվեստ
I Can’t Stand It

«**I Can’t Stand It**», Էրիկ Կլեպտոնի առաջին սինգլն իր 1981 թվականի «Another Ticket» ալբոմից։ Վինիլային ձայնագրության վրա որպես կատարող նշվել է՝ Eric Clapton and His Band։ Այն օգտագործվել է նաև Բիլլի Օ’Ռեյլիի *The Radio Factor* ռադիոհաղորդման ընդմիջումների ժամանակ։

## Արձագանքներ
*[[AllMusic]]* երաժշտական ամսագրի քննադատ Մեթյու Գրինվալդը երգը անվանել է «1980-ականների սկզբի Կլեպտոնի գլխավոր հիթերից մեկը» և հավելել, որ «այս երգում նա շարունակում է, իր խոսքով, ավելի շատ երաժշտագետ լինել, քան երաժիշտ»։ Գրինվալդը պնդում էր, որ «երգի տեքստում թունավոր խանդ կա, և որ այն այդ ժամանակաշրջանի Կլեպտոնի ամենագրագետ երգերից մեկն է»։ Նա իր գրախոսությունն ավարտել է այն պնդմամբ, որ «երաժշտական առումով ակորդների որոշ դասական փոփոխություններ, գրեթե Booker T. & the M.G.’s ոճով, ընդգծում են տեմպի դինամիկությունը՝ Կլեպտոնի համար ապահովելով հսկայական հիթ»։ 

Բացի այն, որ երգն ինքնին փոփ հիթ է դարձել՝ հասնելով Billboard Hot 100-ի 10-րդ հորիզոնականին, այն նաև դարձել է Կլեպտոնի առաջին երգը, որը զբաղեցրել է առաջին հորիզոնականը *[[Billboard]]*'s Top Trackss ռոք երգերի հիթ շքերթում, որի դեբյուտը տեղի է ունեցել 1981 թվականի մարտին։ Այն պահպանել է դիրքերը հիթ-շքերթում երկու շաբաթ։ Երգը հասել է 15-րդ հորիզոնականին Կանադայում։ Մինչև 1980 թվականը Broadcast Music, Inc.-ը  հաշվել է երգի հեռարձակման ավելի քան մեկ միլիոն դեպք, ինչը Կլեպտոնին թույլ է տվել ստանալ հատուկ վկայական։

## Հի-շքերթներ
### Շաբաթական հիթ-շքերթներ

## Ծանոթագրություններ

Կատեգորիա:Էրիկ Կլեպտոնի երգեր
Hello Old Friend

«**Hello Old Friend**», քանթրի ռոք երգ, որը գրել և ձայնագրել է բրիտանացի ռոք երաժիշտ Էրիկ Կլեպտոնը։ Երգը թողարկվել է 1976 թվականի հոկտեմբերին որպես Կլեպտոնի 1976 թվականի  «*[[No Reason to Cry]]*» ստուդիական ալբոմի երկու սինգլներից առաջինը։

## Կոմերցիոն հաջողություն
Երգը հասել է 54-րդ հորիզոնականին Ավստրալիայի ARIA Charts հիթ-շքերթում, որը կազմել է պատմաբան Դևիդ Քենթը։ Կանադայում սինգլը հասել է 37-րդ հորիզոնականին՝ դրանով դառնալով Կլեպտոնի չորրորդ սոլո սինգլը, որը հայտնվել է քանթրի ժանրի լավագույն 40 երգերի ցանկում։ ԱՄՆ-ում Billboard Hot 100 հիթ-շքերթում զբաղեցնելով 24-րդ հորիզոնականում՝ սինգլը դարձել է Կլեպտոնի երրորդ միջին հաջողության սինգլը, որը հայտնվել է Հյուսիսային Ամերիկայի լավագույն 40-յակում։

## Քննադատական արձագանքներ
«*No Reason to Cry*» ալբոմի իր գրախոսության մեջ AllMusic ամսագրի երաժշտական քննադատ Ուիլյամ Ռուլմանը նշել է, որ «"Hello Old Friend"» ալբոմի լավագույն փոփ/ռոք երգն է։ Rolling Stone ամսագրի լրագրող Դեյվ Մարշը երգը անվանել է «attempted innocence-ի տարօրինակ և հիմար փորձ»։

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:Էրիկ Կլեպտոնի երգեր
Lay Down Sally

«**Lay Down Sally**», Էրիկ Կլեպտոնի կատարմամբ երգ, որը նա գրել է Մարսի Լևիի և Ջորջ Թերիի հետ համատեղ։ Այն թողարկվել է նրա «*[[Slowhand]]*» ալբոմում 1977 թվականի նոյեմբերին և զբաղեցրել է երրորդ հորիզոնականը Billboard Hot 100 չարթում։

## Երգի մասին
«Lay Down Sally»-ը քանթրի բլյուզ երգ է՝ Ջեյ Ջեյ Քեյլի ոճով։ Կլեպտոնը ընդունում է իր խմբի մյուս անդամների՝ Օկլահոմայից Կառլ Ռեդլի, Ջորջ Թերիի, Ջեյմի Օլդեյքերի և այլոց կարևոր ներդրումը այս երգի ստեղծման գործում։ Նա բացատրում է. «Դա ամենամոտ բանն է, որ ես կարող եմ ձեռք բերել անգլիացի լինելով, բայց Տուլսայի խումբն ունի իր խաղաոճը, որը շատ բնական է։ Դուք չեք կարող ստանալ նրանց խաղալ անգլերեն ռոք ձայնը, ոչ մի կերպ։ Ռիթմի մասին նրանց գաղափարը ոչ թե ծավալ կամ որևէ այլ բան է, այլ նուրբ ակնարկ»։

*[[Billboard]]* ամսագիրը Կլեպտոնի վոկալը նկարագրում է որպես «հանգիստ, բայց երկրային», ինչպես նաև բարձր է գնահատում Մարսի Լևիի բեք վոկալը։ Cash Box ամսագիրը նշում է Կլեպտոնի «կիթառի նրբագեղությունը»։

Սինգլը հիթ է դարձել քանթրի երաժշտության բնագավառում՝ 1978 թվականի ապրիլին հասնելով Hot Country Songs չարթի 26-րդ հորիզոնականին, ինչը Կլեպտոնի լավագույն ցուցանիշն էր այդ չարթում։ «Lay Down Sally»-ն եղել է նաև 2013 թվականի «Օգոստոս։ Օսոյջ կոմսություն» ֆիլմի սաունդթրեքի նշանակալից մասը, որտեղ երգը հնչել է որպես ներածական երաժշտություն և ևս երկու անգամ հնչել է ֆիլմում։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Ծանոթագրություններ

## Գրականություն
* 
* 
* 
* 
* 
* 

Կատեգորիա:Էրիկ Կլեպտոնի երգեր